laion/Wikipedia-Exotic huggingface dataset:
Piirsalu vana kalmistu

Piirsalu vana kalmistu on Lääne maakonnas Lääne-Nigula vallas Piirsalu külas asuv kalmistu. Kalmistu on arvele võetud kultuurimälestisena. Kalmistu asub Risti–Kuijõe tee ääres, umbes 600 m Piirsalu kirikust ja 300 m Piirsalu uuest kalmistust lõuna pool. Piirsalu vana kalmistu kultuurimälestiste riiklikus registris (vaadatud 2.10.2017 Piirsalu vana kalmistu kultuurimälestiste riiklikus registris
Risti–Kuijõe tee

Risti–Kuijõe tee (registrinumber 16151) on kõrvalmaantee Lääne maakonnas. Tee algab Ääsmäe–Haapsalu–Rohuküla maanteelt Risti alevikust, läbib Piirsalu küla ning lõpeb ristudes Keila–Haapsalu maanteega Kuijõe küla piires. Tee pikkus on 12,2 km. Teeregister. Riigi kõrvalmaanteed[alaline kõdulink]
Õpikäsitus

Õpikäsitus on arusaam sellest, mis eesmärkidel ja mil viisil õppimine toimub ja millistes suhetes on õppeprotsessis osalejad, ning nende arusaamade rakendamine praktikas. Õpikäsitus on osa haridusfilosoofiast ja koolikultuurist. 2014. aastal koostatud "Eesti elukestva õppe strateegia 2020" seadis eesmärgiks õpikäsituse muutumise seoses teiseneva ühiskonna, töömaailma ja tehnoloogiaga. Nüüdisaegses õpikäsituses peetakse oluliseks õppimise õppijakesksust, võtmepädevuste omandamist, uue teadmise olemasolevaga sidumist, õpitava lõimimist (lõimitud õpe) erinevate aine- ja eluvaldkondadega, õpioskuste ja probleemilahendusoskuste omandamist ning koostöist õppimist. Nüüdisaegse õpikäsituse aluseks on konstruktivistlik teadmuskäsitus. Õpikäsitus ei sisalda arusaamu sellest, millises koolis peaks õpilane õppima ja millised on koolitegelikkuse (vt ka koolivägivald) toimed õpilase elule jpm. Tiiu Kuurme: nüüdisaegne õpikäsitus muutunud õpikäsitus alternatiivpedagoogika Heidmets, M. jt (2017). "Õpikäsitus: teooriad, uurimused, mõõtmine. Analüütiline ülevaade" (PDF). Tiiu Kuurme, [http://huvitavkool.blogspot.com.ee/2015/01/tiiu-kuurme-oppimise-moistmisest-1osa.html Tiiu Kuurme: Õppimise mõistmisest (1.osa), veebiversioon (vaadatud 2. oktoobril 2017) Mati Heidmets. Lepingu 16/7.1-5/178 lõpparuanne, autorid Eve Eisenschmidt, Maria Erss, Mati Heidmets, Eve Kikas, Katrin Poom-Valickis, Pille Slabina, Kati Vinter, Õpikäsitus. Haridus- ja Teadusministeerium. Muutunud õpikäsituse teemaleht, Õpetajate Leht, 15. september 2017 Tiiu Kuurme, Tiiu Kuurme: Õppimise mõistmisest (1.osa)
Kodu (film 2009)

"Kodu" ("Home") on Yann Arthus-Bertrandi dokumentaalfilm elurikkusest Maal ja inimtegevuse mõjust ökoloogilisele tasakaalule. Film koosneb põhiliselt aerovõtetest Maa eri paigus. Ingliskeelset teksti loeb Glenn Close, filmist on mitmes keeles (ka subtiitritega) versioone. Muusika autor on Armand Amar. Filmile on ette heidetud kaunite vaadete ja sünge sisu vastuolu, Glenn Close'i jutustajahääle liigõpetlikku stiili ja sponsorite tegevusala vastandlikkust filmi sõnumiga. YANN ARTHUS-BERTRAND. Films. (vaadatud 2.10.2017) Jeannette Catsoulis.Our Planet’s Destruction in Yummy Colors. The New York Times, 3. veebruar 2011 (vaadatud 2.10.2017) Home. (täispikk video inglise, prantsuse, saksa, hispaania, portugali, vene ja araabia keeles) Home. Muusika loomine. Armand Amar ja interpreedid. Home. Filmi aerovõtete tegemisest. Pressikonverents 5. mail 2009 Pariisis (prantsuse keeles, ingliskeelsed subtiitrid)
Tartu Ülikooli Kliinikumi kirurgiakliinik

SA Tartu Ülikooli Kliinikumi Kirurgiakliinik on üks kliinikumi suuremaid üksusi, asukohaga L. Puusepa 8, Tartu. See koosneb kuuest osakonnast: abdominaalkirurgia osakond, ambulatoorse kirurgia osakond, lastekirurgia osakond, uroloogia ja neerusiirdamise osakond, veresoontekirurgia osakond, üldkirurgia ja plastikakirurgia osakond. Taasavatud Tartu Ülikooli arstiteaduskonna kirurgia õppetooli juhatajaks valiti 1804. aastal professor Ehrenreich Kauzmann. Kirurgiaosakond avati 1806. aastal kuue voodikohaga. Osakonnas on töötanud Nikolai Pirogov (1836–1841), G. E. Adelmann (Georg Adelmann) (1847–1871), Ernst Bergmann (1871–1878) jne. 1875. aastal avati Tartus Toomel kirurgiakliinik. 1921. aastal loodi Maarjamõisas II kirurgiakliinik. Ajavahemikul 1945–1992 jagati kliinilised baasid kirurgias kolme kirurgiakateedri vahel: teaduskonnakirurgia Toomel, üldkirurgia ning hospitaalkirurgia Maarjamõisas. http://dspace.ut.ee/bitstream/handle/10062/5567/oppejkor.pdf?sequence=1 (vaadatud 15.01.2018) Tartu Ülikooli Kliinikum 200, lk 186 Tartu Ülikooli Kliinikum 200, lk 187–188
Venia legendi

Venia legendi on loeng õppejõu ametikoha taotlemisel oma õpetamisoskuse demonstreerimiseks. "Analüüs: venia legendi loeng eesti või inglise keeles?" ERR Novaator, 20. september 2017
Lihavõttemuna

Lihavõttemuna ehk pühademuna on lihavõtteks värvitud muna. Lääne popkultuuris toob lihavõttemune lihavõttejänes. üllatusmuna virtuaalne üllatusmuna "Eesti keele seletavas sõnaraamatus" (vaadatud 02.10.2017)
Cheb Tarik

Cheb Tarik (kodanikunimega Tarik Belgot) on Alžeeria muusik, kes nüüd elab Pariisis Prantsusmaal. Tal on plaadileping Universal Music Groupiga. Tema esimene hitt "Reggae Raï" oli kaver ja tribüüt laulule "Reggae Night", mida laulis Cheb Hasni (muusik, kes sündis Oranis Alžeerias ning kelle tapsid Islami fundamendalistid). Singel "Reggae Raï" sai mõneks nädalaks ka muusika edetabelitesse, seda müüdi 171 000 eksemplari ja see ilmus mitmel kogumikalbumil. Aastal 2001 andis Tarik oma panuse kogumikalbumisse "Big Men", mis segas raï ja reggae muusikastiile. Albumi, mis sai tuntuks muusikaliste žanrite mitmekesisuse poolest, tegi hitiks singel "J'ai pas besoin". Tariku nimi jõudis sellega rambivalgusse ning müüginumbrid ületasid 6 miljoni piiri. Ta on teinud koostööd ansambliga Scred Connexion laulus "J'ai vu trop de frères partir", mis ilmus nende albumil "Du mal a s'confier". Rai'tistick Metisstyle Option RAÏ
Erkki Keldo

Erkki Keldo (sündinud 7. novembril 1990 Jõgeval) on eesti poliitik, alates 23. juulist 2024 Eesti majandus- ja tööstusminister. Ta on olnud XIV ja XV Riigikogu liige. Keldo on pärit Jõgevamaalt Põltsamaa vallast, kus lõpetas Lustivere Põhikooli. Keskhariduse omandas Keldo Nõo Reaalgümnaasiumis, kus lõpetas matemaatika eriklassi. Ülikooli läks ta Tallinna Ülikooli, kus õppis politoloogiat ja omandas kõrghariduse. Magistriõppesse siirdus ta Tallinna Tehnikaülikooli majandusteaduskonda juhtimise erialale. Ta on Põltsamaa vallavolikogu liige alates 2013. aastast. Ta on Põltsamaa vallavolikogu alatise Revisjonikomisjoni esimees. Lisaks on Keldo Reformierakonna Põltsamaa piirkonna juhatuse liige ning Eesti Reformierakonna Noortekogu esimees alates 2016. aasta märtsist. 2013. juulist kuni 2014. aasta juunini teenis Keldo Eesti Kaitseväes, kus omandas nooremseersandi auastme ja vanemparameediku ameti. 2014. aastast töötas Riigikogu nõunikuna. Varem on ta olnud Eesti Reformierakonna kampaanianõunik. Ta oli novembrist 2018 maini 2022 Reformierakonna peasekretär. Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 1445 häält ning osutus valituks. Ta on Reformierakonna fraktsiooni esimees. Ta on Eesti Reformierakonna liige.[viide?] Vabal ajal mängib Keldo jalgpalli ja võrkpalli. Ta on mitmekordne Jõgevamaa meister pallimängualadel.[viide?] Lisaks huvitub mälumängust. Erkki Keldo nimetati Reformierakonna peasekretäri ametisse err.ee, 7. november 2018 Voomets, Eliisabet (11. september 2023). "VIDEO | Erkki Keldo obstruktsioonist: see pole demokraatia, kui vähemus ütleb, millist poliitikat tehakse või kes on peaminister". Delfi. Vaadatud 11. septembril 2023.
Veidelevka rajoon

Veidelevka rajoon (vene keeles Вейделевский район) on 2. järgu haldusüksus (munitsipaalrajoon) Venemaal Belgorodi oblasti lõunaosas. Rajooni keskus on Veidelevka alev. Rajoon piirneb põhjas Aleksejevka rajooniga, idas Rovenki rajooniga, lõunas Luhanski oblastiga Ukrainas, läänes Valuiki rajooniga ja loodes Krasnogvardeiskoje rajooniga. Rajooni pindala on 1356 km². Elanike arv oli 2012. aastal 21 027, 2009. aastal 22 479 ja 2002. aastal 24 555. Veidelevka rajoonis on 64 asulat, mis kuuluvad kahe linnaasunduse (Veidelevka alevi) ja üheteistkümne külaasunduse koosseisu.
Chaba Fadela

Fadela Zalmat (sündinud 5. veebruaril 1962 Oranis Alžeerias), esinejanimega Chaba Fadela, on Alžeeria raï muusik ja näitleja. Fadela kasvas vaeses naabruskonnas, aga siiski näitles ta kõigest 14-aastaselt Alžeeria filmis "Djalti".[viide?] Muusikakarjääri alustas ta bändis Boutiba S'ghir lauljana ning hakkas töötama koos produtsent Rachid Baba Ahmediga 1970. aastate lõpus. Ta oli esimene[viide?], kes eiras naiste esinemise keeldu klubides ja saavutas kiiresti edu Alžeerias[viide?]. Ta abiellus Cheb Sahraouiga ning nad hakkasid koos duetina laule salvestama. Esimeseks lauluks oli 1983 ilmunud "N'sel Fik" ("Sa oled minu"), millest sai üks esimesi ülemaailmseid raï hitte. Albumi koos lauludega nendelt sessioonidelt andis 1989. aastal välja Mango/Island/PolyGram Records plaadifirma. Fadela ja Sahraoui tuuritasid ülemaailmselt ja salvestasid koos palju laule 1980ndatel ning neid saatis jätkuv edu. 1993. aastal salvestasid nad albumi "Walli" New Yorgis koos produtsendi ja multiinstrumentalisti Bill Laswelliga. Nad kolisid Alžeeriast Prantsusmaale 1994. 1990. aastate lõpus lõppes Fadela ja Sahraoui töine ja ka isiklik suhe. Pärast seda on Fadela jätkanud oma karjääri soololauljana.
Look What You Made Me Do

"Look What You Made Me Do" on Ameerika laulja ja laulukirjutaja Taylor Swifti esitatud laul, mille laulja kirjutas koos oma produtsendi Jack Antonoffiga. See on saadaval allalaaditava muusikafailina ning selle muusikavideot on võimalik Youtube'is vaadata (2. oktoobri 2017 seisuga on seda vaadatud 503 277 054 korda, 23. veebruari 2018. aasta seisuga juba 859 299 972 korda). Muusikavideo vannistseeni kasutatud teemantide väärtus on ühtedel andmetel 10 miljonit, teistel andmetel 12 miljonit dollarit. 2017. aasta Prantsusmaa singlimüügi edetabeli esikümne laulude loend "HFA Songfile: Look What You Made Me Do". Harry Fox Agency. Originaali arhiivikoopia seisuga 2.09.2017. Vaadatud 1.09.2017. Battan, Carrie (25.08.2017). "Taylor Swift's Radical Transformation in Her New Song, "Look What You Made Me Do"". The New Yorker. Vaadatud 25.08.2017. Laulu "Look What You Made Me Do" sõnad "Look What You Made Me Do" YouTube'i muusikavideo That tub in Taylor's Swift's Look What You Made Me Do video was filled with $10M worth of diamonds, Nationalpost.com Selles artiklis on kasutatud ingliskeelset artiklit en:Look What You Made Me Do seisuga 04.09.2017.
Rovenki rajoon

Rovenki rajoon (vene keeles Ровеньский район) on 2. järgu haldusüksus (munitsipaalrajoon) Venemaal Belgorodi oblasti kaguosas. Rajooni keskus on Rovenki alev. Rajoon piirneb põhjas Aleksejevka rajooniga, idas Voroneži oblastiga, lõunas Luhanski oblastiga Ukrainas ja läänes Veidelevka rajooniga. Rajooni pindala on 1369 km². Elanike arv oli 2012. aastal 23 917, 2009. aastal 23 696 ja 2002. aastal 25 085. Rovenki rajooni asulad kuuluvad ühe linnaasunduse (Rovenki alevi) ja üheteistkümne külaasunduse koosseisu.
Cheb Bilal

Bilal Mouffok (sündinud 23. juulil 1966 Cherchellis Alžeerias), esinejanimega Cheb Bilal, on Alžeeria raï laulja. Bilal veetis palju aega oma noorusest Oranis, kus ta õppis konservatooriumis muusikat. Teda kasvatas vanaisa. Esialgu esines Cheb Bilal pulmades ja festivalidel, mis toimusid Oranis ja selle ümbruses. Aastal 1980 hakkas Bilal esinema bändiga El Ahouar. 1989 läks ta elama Marseillesse Prantsusmaale, mida ta on nimetanud oma karjääri pöördepunktiks. 1996 – Babor Li Jebni, (B.Mouffok) 1996 – Ghorba Wel Hemm (B.Mouffok) 1999 – Ouled Horma 1999 – Darja Darja (kouider b), l'Allemagne (D. Lounis) 1999 – Ynjina menhoum ya sidi (D. Lounis, K. Sahnoun) 2000 – Ca va, Ca va (K.b) 2000 – Wellaou Ytirou (D. Lounis), Tèni bgha yacheq ya galbi (D. Lounis), Telefhèli (D. Lounis), 2000 – Blèdi (D. Lounis), Cilima (D. Lounis) 2000 – Fhamha Ki Bghite (bilal)' 2000 – Laab baid (T. Boumellah) 2000 – Belkdar (B. Mouffok) 2000 – Ha Ahmed (B. Mouffok) 2001 – Li Yeddah Mchemmkha ou Yekhreb Feddaou Yegdih 2001 – L'Hachema Aandha Des Limites (Ali) 2001 – N'Risqui Omri (Ali) 2002 – Sidi Sidi (babiyou) 2002 – Habsine (M. Maghni) 2003 – Lakhtak Jibek Gari (M. Maghni) 2003 – Raditouna M'habla (M. Maghni) 2004 – Degdegtini 2004 – Chaïmaa 2005 – Hadi Hala 2005 – Dert Wahda 2005 – Chriki 2005 – La Nasa 2006 – Rak Chayaa 2006 – 1 Milliard 2007 – Bizarre 2007 – Te Quiero 2007 – Milieux 2007 – Point Final 2007 – Loukan nfaragh cha fi galbi 2008 – Ya Rabbi Amine 2008 – Erja!...Ou Hadi! 2009 – Allah Kbir 2009 – Haja Mammay 2010 – Gaa Nebghou Drahem 2010 – Nif Wel Hemma 2011 – Senorita 2012 – Une Chance 2012 – Alik Ki Dayer 2013 – Khaleteha Tesfa 2013 – Basta (P.M: Bilal Mouffok) 2013 – L'as D'os / Khedma Khedma (P.M: Bilal Mouffok) 2014 – Lyam El-Awja (P.M: Bilal Mouffok) 2014 – Khedma Khedma 2015 – Bravo Alik - Vive Nous 1996 – Ghorba Wel Hemm album Ghorba Wel Hemm 1999 – Ouled Horma album Ouled Horma 1999 – Darja Darja album Darja Darja 2000 – Souhila album Belkdar 2000 – Nti Omri Nti Ma Vie album L'Hachema Aandha Des Limites 2003 – Lakhtak Jibek Gari album Lakhtak Jibek Gari 2003 – Di Ayza Kalem album Lakhtak Jibek Gari 2004 – Crédit Habesnah album Degdegtini 2005 – Njibha Fi Roma Wella Barcelona album Dert Wahda 2005 – Chriki album Chriki 2006 – 1 Milliard album 1 Milliard 2007 – Te Quiero album Te Quiero 2008 – Saragossa album Erja!...Ou Hadi! 2008 – Erja!...Ou Hadi! album Erja!...Ou Hadi! 2011 – Senorita album Senorita 2012 – Ana album Alik Ki Dayer 2013 – Maandekchi Eddak El Oued Yaoudi Teaya Chad, Teaya Wet-Abondonni album Khaleteha Tesfa 2014 – Lyam El Awja album Liyam El Awja 2014 – B'sahtèk Omri L'Achq Jdid compilation Red Son 2014 2014 – "C'est Pas La Peine" Album (Liyam El Awja) 2015 – "Bravo 3lik" Album (Vive Nous) 2016 – Parce Que 2016 – El Kilo 2016 – Aadi 2016 – La Loi
Stalbe vald

Stalbe vald (läti keeles Stalbes pagasts) on vald Lätis Cēsise piirkonnas. Vald piirneb sama piirkonna Raiskumsi ja Straupe vallaga, Valmiera piirkonna Dikļi, Vaidava ja Kocēni vallaga ning Limbaži piirkonna Umurga ja Limbaži vallaga. Valla pindala on 160 km². 2016. aasta seisuga elas seal 1186 inimest. Valla keskus on Stalbe küla. Aastal 1935 oli Stalbe valla pindala 45,9 km² ja seal oli 636 elanikku. 1945. aastal moodustati vallas Stalbe külanõukogu, mis aga aastal 1947 likvideeriti. Aastal 1949 vald likvideeriti ja selle asemele moodustati taas Stalbe külanõukogu. Aastal 1954 liideti Stalbe külanõukoguga likvideeritav Rozula külanõukogu. Aastal 1958 likvideeriti Stalbe külanõukogu taas, selle alad liideti aga Kūdumsi ja Mazstraupe külanõukoguga. Aastal 1973 taastati külanõukogu selle varasemal territooriumil. Aastal 1990 muudeti külanõukogu vallaks. Aastatel 2009–2021 kuulus vald Pārgauja piirkonda. Kultuurimälestistest on riikliku kaitse all Īvanti muinaskalmed, Rozbeķi vasallilinnuse varemed ja Pullese muinaskalmed. Kohaliku kaitse all on Īvanti keskaegne kalmistu. Regionaalse kaitse all on Dimda keskaegne kalmistu, Muskari-Žagari keskaegne kalmistu, Līņi keskaegne kalmistu, Jaunsīmanēni keskaegne kalmistu ja Cīruļi keskaegne kalmistu. Suurimad jõed on Brasla jõgi ja Briede. Vallas on ka paar pisikest järve, neist suurim on valla kaguserval asuv Ungurs pindalaga 3,936 km². Looduskaitse all on Īvanti pärn ja Valge remmelgas, enamik vallas asuvaid looduskaitsealuseid põlispuid on aga nimetud. Valla lõunaosa asub Gauja rahvuspargis. Aastal 2011 elas vallas 1056 lätlast, 43 venelast, 11 valgevenelast, 8 ukrainlast, 8 poolakat ja 4 leedulast. Valla külad: Ülejäänud valla elanikud elasid külade koosseisu mitte kuuluvates taludes. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Latvijas iedzīvotāju skaits pašvaldībās (pagastu dalījumā). Iedzīvotāju reģistra statistika uz 01.01.2016, Pilsonības un migrācijas lietu pārvalde. Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts, vaadatud 10.08 2023 Latvijas īpaši aizsargājamām dabas teritorijām dabas datu pārvaldības sistēmā OZOLS Ethnic composition of Latvia 2011 Vietvārdu datubāze. Latvijas Ģeotelpiskās informācijas aģentūra.  Stalbe vald – pildid, videod ja helifailid Wikimedia Commonsis
Corvara

Corvara (itaalia: Corvara in Badia; saksa: Corvara või Kurfar) on vald (comune) Lõuna-Tiroolis Põhja-Itaalias, paiknedes umbes 40 km Bolzanost idas. 2010. aasta 30. novembri seisuga elas seal 1340 inimest. Valla pindala on 42,2 km². Corvara külgneb järgmiste valdadega: Badia, Canazei, Livinallongo del Col di Lana, San Martin de Tor ja Sëlva. Corvara on maineka turismipiirkonna Alta Badia peamine keskus, paiknedes Badia oru ülemises otsas, mida ümbritsevad Dolomiitide mäetipud. Tänu oma geograafilisele asukohale Dolomiitide südames muutus Alta Badia järk-järgult avangardseks turismipiirkonnaks, säilitades puhtalt oma alpi-iseloomu. Corvara vallas on frazioni Calfosch (itaalia: Colfosco, saksa: Kolfuschg) ja Pescosta. 2011. aasta rahvaloenduse järgi kõneles 89,70% rahvastikust esimese keelena ladiini keelt, 6,84% itaalia keelt ja 3,46% saksa keelt. Iga-aastase ühepäevase seitset mäekuru läbiva Maratona dles Dolomites jalgrattasõidu finiš on Corvaras. Alta Badia Dolomiidid Alta Badia turismiinfo
Aleksejevka rajoon (Belgorodi oblast)

Aleksejevka rajoon (vene keeles Алексеевский район) on 2. järgu haldusüksus (munitsipaalrajoon) Venemaal Belgorodi oblasti idaosas. Rajooni keskus on Aleksejevka linn. Rajoon piirneb põhjas Krasnoje rajooni, idas Voroneži oblasti (Ostrogožski, Kamenka ja Olhovatka rajooniga), kagus Rovenki rajooni, edelas Veidelevka rajooni ning läänes Krasnogvardeiskoje rajooniga. Rajooni pindala on 1765 km². Elanike arv oli 2012. aastal 63 957, 2009. aastal 64 736 ja 2002. aastal 27 493. Aleksejevka rajoonis on 90 asulat, mis kuuluvad 1 linnaasunduse (Aleksejevka linna) ja 20 külaasunduse koosseisu. Rajooni tähtsamad jõed on Tihhaja Sosna ja Tšornaja Kalitva. 26. Численность постоянного населения Российской Федерации по муниципальным образованиям на 1 января 2018 года, vaadatud 23.01.2019.
Hamid Bouchnak

Hamid Bouchnak (sündinud 13. mai 1969 Oujdas) on Maroko raï laulja. Muusika ja musitseerimine olid tema perekonnas väga au sees. Tema ema oli teadlik amatöör ja tema isa Afandi oli meisterAraabia-Andaluusia muusika esitamises. Tema õed-vennad on Mohamed Bouchnak, Reda Bouchnak ja Omar Bouchnak. Marocan'Rock (1995) A.Shebba (1997) Houa lawlid (2000) Ya samra (2001) Le Meilleur (2002) The Best Of (2010) Moussem (2011) Hamid (2011) Instrumental (2011) KOGUMIK- JA STUUDIOALBUMID KOOSTÖÖS TEISTE ARTISTIDEGA Mega Raï (1999) Maghreb : Terre d'envoûtement (2000) The Essential Guide to Arabia (2005) Café Marrakech: Couscous and Carpets, Souks and Spice (2008) Morocco with love (2011) L'année du maroc (le meilleur de la musique marocaine) (2015) Only raï: la compil (2015) Mariage marocain (2015) Maroc: les essentiels (2015) Oriental (2016) Oriental parade, vol. 2 (2016) À la bien Mix Party 2017 (2017) (DJ Hamida album)
2017. aasta Las Vegas Stripi massitulistamine

2017. aasta Las Vegas Stripi massitulistamine toimus Las Vegase lähedal asuvas Paradise'i linnas 2017. aasta 1. oktoobri õhtul. Umbes kell 22:08 avas 64-aastane Nevada elanik Stephen Craig Paddock Paradise'i linnas Las Vegas Stripi kõige lõunapoolsema kasiino Mandalay Bay hotelli 32. korruselt tule hotellist umbes 500 m kaugusel peetud kantrimuusika­festivalile Route 91 Harvest kogunenud inimeste pihta. Umbes 22 tuhandest Jason Aldeani esinemist jälginud inimesest hukkus 58 ja sai vigastada üle poole tuhande, paljud raskes seisundis vigastatud toimetati raviasutustesse. "The Las Vegas shooter had 23 guns. Here's what we know about them". The Washington Post. 2. oktoober 2017. Originaali arhiivikoopia seisuga 2. oktoober 2017. Vaadatud 2. oktoobril 2017. Lewis, Paul (3. oktoober 2017). "Nevada town where Vegas suspect lived catered to gamblers and gun lovers". The Guardian. Vaadatud 3. oktoobril 2017. "LIVE: At least 58 dead in Las Vegas massacre" (inglise). Sky News. 2. oktoober 2017. Vaadatud 2. oktoobril 2017. Jones, Bryony; Vonberg, Judith (2. oktoober 2017). "Las Vegas shooting: Live updates". CNN. Vaadatud 2. oktoobril 2017. Chivers, C. J.; Gibbons-Neff, Thomas (2. oktoober 2017). "Las Vegas Gunman May Have Used at Least One Automatic Weapon, Audio Suggests". The New York Times (inglise). ISSN 0362-4331. Vaadatud 2. oktoobril 2017. "Las Vegas shooting: At least 58 dead at Mandalay Bay Hotel" (inglise). BBC. 2. oktoober 2017. Vaadatud 2. oktoobril 2017. Newman, Melinda (2. oktoober 2017). "Jason Aldean Responds To Route 91 Festival Shooting: 'Tonight Has Been Beyond Horrific'". Billboard.  Las Vegase veresaun – pildid, videod ja helifailid Wikimedia Commonsis
Gais (Lõuna-Tirool)

Gais on vald (comune) Lõuna-Tiroolis Põhja-Itaalias, paiknedes umbes 60 km Bolzanost kirdes. 2010. aasta 30. novembri seisuga elas seal 3162 inimest. Valla pindala on 60,3 km². Gais on üks kolmest Lõuna-Tirooli vallast, mille nimi jäi ("romantilise" kõla tõttu) muutmata 20. sajandi alguse ümbernimetamisprogrammis, mille eesmärgiks oli peamiselt saksa kohanimede asendamine itaaliapärastega. Teised kaks olid Plaus ja Lana. Gais külgneb järgmiste valdadega: Bruneck, Sand in Taufers, Pfalzen, Percha ja Mühlwald. Gaisi vallas on frazioni (alljaotused, peamiselt külad ja asundused) Lanebach (Lana di Gais), Mühlbach (Riomolino), Tesselberg (Montassilone) ja Uttenheim (Villa Ottone). Gaisi sõpruslinn on Coburg Saksamaal. 2011. aasta rahvaloenduse järgi kõneles 97,05% rahvastikust esimese keelena saksa keelt, 2,65% itaalia keelt ja 0,29% ladiini keelt. Valla koduleht (saksa ja itaalia keeles)
Gsies

Gsies (itaalia: Valle di Casies) on org ja vald (comune) Lõuna-Tiroolis Põhja-Itaalias, paiknedes umbes 70km Bolzanost kirdes, Austria piiri ääres. Gsiesis on peetud kelgutamise maailmameistrivõistlusi. 2010. aasta 30. novembri seisuga elas seal 2256 inimest ja valla pindala on 108.7km². Gsies külgneb järgmiste valdadega: Toblach, Innervillgraten (Austrias), Welsberg-Taisten, Rasen-Antholz, St. Jakob in Defereggen (Austrias) ja Niederdorf. Gsiesi vallas on frazioni (alljaotused, peamiselt külad ja asundused) Außerpichl (Colle di Fuori), Innerpichl (Colle di Dentro), St. Magdalena-Niedertal (Santa Maddalena Valbassa), St. Magdalena-Obertal (Santa Maddalena Vallalta), St. Martin-Niedertal (San Martino Valbassa), St. Martin-Obertal (San Martino Vallalta), Oberplanken (Planca di Sopra) ja Unterplanken (Planca di Sotto). 2011. aasta rahvaloenduse järgi kõneleb 98.29% rahvastikust esimese keelena saksa keelt, 1.62% itaalia keelt ja 0.09% ladiini keelt. Valentin Hintner (1909). Die Gsiesser Namen – Orts-, Flur- und Personennamen, Wien: Hölder. (saksa keeles) Klaus Fischer (1989). Das Gsieser Tal – geographische Skizze eines peripher gelegenen Hochtales in Südtirol. In: Der Schlern, 63, lk 531–569. (saksa keeles) Josef Sulzenbacher (1992). Kirchen, Kapellen, Bildstöcke, Gedenkstätten im Gebiet von Welsberg, Taisten, Gsieser Tal, Welsberg: Tourismusverband. (saksa keeles) Hannes Obermair (1995). Die Pfarrarchive von St. Magdalena und St. Martin in Gsies. In: Denkmalpflege in Südtirol 1989/90, Bozen: Athesia, lk 333–359. (saksa keeles) Bergbonifizierungskonsortium Gsies-Taisten (1997). Das Gsieser Tal – ein Südtiroler Hochtal im Spannungsfeld zwischen Tradition und Zukunft, Bozen: Pluristamp. (online) (saksa keeles) Esther Stoll (2008). Die Vor- und Nachgeschichte der Option in Gsies, Innsbruck. (saksa keeles) Valla koduleht (saksa ja itaalia keeles)